ai4bharat/Pralekha huggingface dataset:
अर्थ मंत्रालय
नवी दिल्लीतील इंदिरा गांधी आंतरराष्ट्रीय विमानतळाच्या हवाई मालवाहतूक संकुलातून आयात केलेल्या त्रिकोणी वॉल्व्हमध्ये लपवून ठेवलेले 61.5 किलो सोने महसूल गुप्तचर संचालनालयाने केले जप्त
नवी दिल्ली, 12 मे 2022
"गोल्डन टॅप" हे सांकेतिक नाव असलेल्या गुप्तपणे केलेल्या गुप्तचर ऑपरेशनअंतर्गत, महसूल गुप्तचर संचालनालयाच्या  अधिकार्यांनी 11 मे 2022 रोजी ,लपवून सोन्याची तस्करी केली जात असल्याच्या संशयावरून, दिल्ली हवाई मालवाहतूक संकुलामध्ये, विमानमार्गे आयात मालाची खेप रोखली. या मालाच्या खेपेमध्ये त्रिकोणी व्हॉल्व्ह असल्याचे घोषित करण्यात आले होते , या मालाची खेप चीनच्या ग्वांगझू येथून जपान एअरलाइन्सच्या विमानाने इंदिरा गांधी आंतरराष्ट्रीय विमानतळावर दाखल झाली होती.
गुरुवारी पहाटेपर्यंत सुरू असलेल्या काटेकोर आणि प्रदीर्घ तपासणीनंतर, मोठ्या प्रमाणात आयात केलेल्या त्रिकोणी व्हॉल्व्हमध्ये 24 कॅरेट सोने लपवून ठेवलेले आढळले. क्लिष्ट पद्धतीने हे सोने लपवलेले होते , त्यामुळे ते शोधून काढण्याची प्रक्रिया वेळ घेणारी होती आणि ती काळजीपूर्वक करणे आवश्यक होते. महसूल गुप्तचर अधिकाऱ्यांनी संकलित केलेली विशिष्ट गुप्त माहिती नसती तर ते सोने पकडले गेले नसते. कसून तपासणीनंतर, महसूल गुप्तचर संचालनालयाच्या अधिकार्यांना मालाच्या खेपेतून, 32.5 कोटी.रुपये बाजारमूल्याचे 99 टक्के शुद्ध 61.5 किलोग्राम सोने जप्त करण्यात यश मिळाले.
हवाई मालवाहतुकीद्वारे आणि कुरिअरच्या माध्यमातून आलेल्या मालातून महसूल गुप्तचर संचालनालयाने अलीकडेच केलेल्या सोने जप्तीच्या कारवायांनंतर हे नवीन प्रकरण समोर आले आहे. या कारवायांमध्ये , मे 2022 मध्ये लखनौ आणि मुंबईमध्ये 5.88 कोटींहून अधिक किंमतीचे 11 किलो सोने जप्त करण्यात आले होते आणि त्याआधी नवी दिल्ली येथे, जुलै 2021 मध्ये कुरिअरद्वारे आलेल्या मालाच्या खेपातून 8 कोटी रुपये किमतीचे 16.79 किलो सोने आणि त्यानंतर नोव्हेंबर 2021 मध्ये हवाई मार्गे आलेल्या मालाच्या खेपेतून 39.31 कोटी रुपये किंमतीचे 80.13 किलो सोने जप्त केल्याचा समावेश आहे.
लपवण्याच्या अशा बनवाबनवीच्या अत्याधुनिक पद्धती शोधण्याची डीआरआय ची क्षमता या जप्तीच्या कारवायांमुळे अधिक बळकट होते आणि भारताच्या आर्थिक सीमांवर तडजोड करण्याचा प्रयत्न करणाऱ्यांचे मनसुबे उधळून लावण्याचे काम करते. या गुन्ह्यांतील गुन्हेगारांविरोधात सातत्याने कठोर कारवाई करण्यासाठी महसूल गुप्तचर संचालनालय कटिबद्ध आहे.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
सांख्यिकी आणि कार्यक्रम अंमलबजावणी मंत्रालय
29 जून 2021 या दिवशी सांख्यिकी दिन होणार साजरा
संकल्पना : शाश्वत विकास उद्दिष्टे  – 2 : उपासमारीचा अंत , अन्न सुरक्षा साध्य करणे, पोषण सुधारणे आणि शाश्वत शेतीला प्रोत्साहन देणे
दैनंदिन जीवनात सांख्यिकीचा उपयोग लोकप्रिय करण्यासाठी आणि धोरणे आखण्यासाठी आणि त्यांना आकार देण्यासाठी सांख्यिकीचे सहाय्य कसे होते याबाबत जनतेला माहिती मिळावी या उद्देशाने केंद्र सरकार सांख्यिकी दिन साजरा करते. राष्ट्रीय स्तरावर विशेष दिन म्हणून हा दिवस साजरा करण्यात येत असून राष्ट्रीय सांख्यिकी प्रणाली उभारण्यामधल्या अमुल्य योगदानासाठी दिवंगत प्राध्यापक पी सी महालनोबीस यांच्या 29 जून या जन्मदिनी, हा दिवस साजरा केला जातो.
कोरोना-19 महामारीमुळे या वर्षी सांख्यिकी दिन 2021 चा मुख्य कार्यक्रम नीती आयोग नवी दिल्ली इथे दूर दृश्य प्रणाली/ वेबकास्टिंग द्वारे आयोजित केला आहे. केंद्रीय सांख्यिकी आणि कार्यक्रम अंमलबजावणी राज्य मंत्री  राव इंद्रजीत सिंह, कार्यक्रमाचे प्रमुख पाहुणे असतील. राष्ट्रीय सांख्यिकी आयोगाचे अध्यक्ष प्राध्यापक बिमल कुमार रॉय, भारताचे मुख्य संख्याशास्त्रज्ञ आणि सांख्यिकी आणि कार्यक्रम अंमलबजावणी मंत्रालयाचे सचिव डॉ जी पी समंथा, भारतीय सांख्यिकी संस्थेच्या संचालक प्रा. संघमित्रा बंडोपाध्याय यांच्यासह इतर मान्यवर कार्यक्रमाला संबोधित करणार आहेत.
शाश्वत विकास उद्दिष्टे  – 2 :  ही सांख्यिकी दिन 2021 ची संकल्पना आहे.
ऑफिशियल सांख्यिकीसाठी देण्यात येणारा प्राध्यापक पी सी महालनोबीस राष्ट्रीय पुरस्कार आणि युवा संख्याशास्त्रज्ञाला देण्यात येणारा प्रा सी आर राव राष्ट्रीय पुरस्कार या विजेत्यांची नावेही या कार्यक्रमात जाहीर करण्यात येतील.
पंतप्रधान कार्यालय
पंतप्रधान नरेंद्र मोदी आणि फिनलंडच्या पंतप्रधान सना मरीन यांची 16 मार्चला दूरदृश्य प्रणाली द्वारे शिखर परिषद
नवी दिल्ली, 15 मार्च 2021
पंतप्रधान नरेंद्र मोदी आणि फिनलंडच्या पंतप्रधान सना मरीन यांची 16 मार्च 2021 ला दूरदृश्य प्रणाली द्वारे शिखर परिषद होणार आहे.
लोकशाही, स्वातंत्र्य आणि नियमाधारित आंतरराष्ट्रीय व्यवस्था या सामायिक मुल्यांवर आधारित भारत आणि फिनलंड यांच्यामध्ये स्न्हेहपूर्ण संबंध आहेत. व्यापार आणि गुंतवणूक, शिक्षण, नवोन्मेश, विज्ञान आणि तंत्रज्ञान तसेच संशोधन आणि विकास या क्षेत्रात दोन्ही देशात घनिष्ट संबंध आहेत.
सामाजिक आव्हानांचा मुकाबला करण्यासाठी कृत्रिम बुद्धिमत्तेचा उपयोग करत क्वांटम कॉम्प्युटरचा संयुक्त विकास करण्यात दोन्ही देशांनी सहकार्य केले आहे. टेलीकॉम, लिफ्ट, यंत्र सामग्री, नविकरणीय ऊर्जेसह उर्जा अशा विविध क्षेत्रात फिनलंडच्या सुमारे 100 कंपन्या भारतात कार्यरत आहेत. माहिती आणि तंत्रज्ञान, वाहन क्षेत्राशी संबंधित भाग बनवणे आणि आदरातिथ्य क्षेत्रात सुमारे 30 भारतीय कंपन्या फिनलंड मध्ये कार्यरत आहेत.
या शिखर परिषदेत दोन्ही नेते द्विपक्षीय संबंधांवर सांगोपांग चर्चा करण्याबरोबरच परस्पर हिताच्या प्रादेशिक आणि जागतिक मुद्यांवरही चर्चा करतील. आभासी माध्यमातून होणारी ही चर्चा भविष्यात भारत-फिनलंड भागीदारीचा विस्तार आणि त्यात वैविध्य आणण्यासाठी पथदर्शी आराखडा पुरवेल.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 202 कोटी 79 लाख पेक्षा अधिक मात्रा देण्यात आल्या
12 ते 14 वर्ष या वयोगटातील 3 कोटी 86 लाखांहून अधिक मुलामुलींना कोविड-19 प्रतिबंधक लसीच्या पाहिली मात्रा देण्यात आली
भारतातील सध्याची कोविड सक्रीय रुग्णसंख्या 1,45,026
गेल्या 24 तासात देशात 18,313 नव्या कोरोना बाधित रुग्णांची नोंद
देशातील रोगमुक्ती दर सध्या 98.47%
साप्ताहिक पॉझिटीव्हिटी दर सध्या 4.57% आहे
नवी दिल्ली, 27 जुलै 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 202.79 कोटींचा  टप्पा ओलांडला आहे. देशभरात 2,68,10,586 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 86 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10411302
|
|
2nd Dose
|
|
10087674
|
|
Precaution Dose
|
|
6219109
|
|
FLWs
|
|
1st Dose
|
|
18429788
|
|
2nd Dose
|
|
17666785
|
|
Precaution Dose
|
|
11958818
|
|
Age Group 12-14 years
|
|
1st Dose
|
|
38674262
|
|
2nd Dose
|
|
27320571
|
|
Age Group 15-18 years
|
|
1st Dose
|
|
61068357
|
|
2nd Dose
|
|
50723244
|
|
Age Group 18-44 years
|
|
1st Dose
|
|
559348121
|
|
2nd Dose
|
|
508014033
|
|
Precaution Dose
|
|
16910501
|
|
Age Group 45-59 years
|
|
1st Dose
|
|
203655603
|
|
2nd Dose
|
|
195104198
|
|
Precaution Dose
|
|
11928700
|
|
Over 60 years
|
|
1st Dose
|
|
127420785
|
|
2nd Dose
|
|
121920445
|
|
Precaution Dose
|
|
31099426
|
|
Precaution Dose
|
|
7,81,16,554
|
|
Total
|
|
2,02,79,61,722
भारतातील कोविड सक्रीय रुग्णसंख्या आता 1,45,026 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.33% आहे.
परिणामी, भारतातील रोगमुक्ती दर आता 98.47% झाला आहे. गेल्या 24 तासात 20,742 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,32,67,571 झाली आहे.
गेल्या 24 तासात, देशात नव्या 18,313 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 4,25,337 चाचण्या करण्यात आल्या. देशात आतापर्यंत एकंदर 87 कोटी 36 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.57% आहे आणि दैनंदिन पॉझिटीव्हिटी दर 4.31% इतका नोंदला गेला आहे.S.Tupe/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
संरक्षण मंत्रालय
फ्लॅग ऑफिसर कमांडिंग-इन-चीफ  यांनी मुंबईतील पश्चिम नौदल कमांडला दिली भेट
मुंबई, 16 मार्च 2022
एव्हीएसएम, वायएसएम, व्हीएसएम, फ्लॅग ऑफिसर कमांडिंग-इन-चीफ, व्हाईस ॲडमिरल श्री.बिस्वजित दासगुप्ता,ईस्टर्न नेव्हल कमांड यांनी 14 ते 16 मार्च 2022 या कालावधीत मुंबईला भेट दिली. आगमनानंतर, दासगुप्ता यांनी नेव्हल डॉकयार्ड येथील गौरव स्तंभावर जाऊन, पुष्पचक्र अर्पण केले आणि यावेळी त्यांना मानवंदना देण्यात आली. त्यानंतर त्यांनी वेस्टर्न नेव्हल कमांड चे,पीव्हीएसएम, एव्हीएस एम,व्हीएसएम, एडीसी, फ्लॅग ऑफिसर कमांडिंग-इन-चीफ,व्हाईस ॲडमिरल अजेंद्र बहादूर सिंग,यांची भेट घेतली.
पश्चिम आणि पूर्व नौदल कमांड्सच्या जबाबदारीचे एकत्रित क्षेत्र हे भारताच्या भूभागाच्या दहापट आहे. दोन्ही कमांडर-इन-चीफ यांनी भारताची सागरी सुरक्षा वाढवण्याच्या दृष्टीने परिचालनाच्या महत्त्वाच्या विविध मुद्यांवर चर्चा केली.
S.Patil/S. Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
नौवहन मंत्रालय
एप्रिल ते जून 2018 या कालावधीत देशातल्या महत्वाच्या बंदरातील मालवाहतुकीत गेल्या वर्षीच्या तुलनेत 3.91 टक्के वाढ
नवी दिल्ली, 11 जुलै 2018
एप्रिल ते जून 2018 या कालावधीत देशातल्या महत्वाच्या बंदरांमधील मालवाहतुकीत गेल्या वर्षीच्या या काळाच्या तुलनेत 3.91 टक्क्यांची वाढ झाली आहे. गेल्या वर्षी या काळात 167.48 दशलक्ष टन मालवाहतूक झाली होती. मात्र, यंदा याच कालावधीत 174.02 इतकी माल वाहतूक झाली.
यात जेएनपीटीसह कोलकाता, परादीप, विशाखापट्टणम्, कामराजार, चेन्नई, कोचीन, न्यू मँगलोर आणि कांडला म्हणजेच दीनदयाल या बंदरांचा समावेश आहे.
कामराजार बंदरावरुन सर्वाधिक मालवाहतूक झाली. त्याखालोखाल कोलकाता आणि हल्दीया, परादीप, कोचीन आणि विशाखापट्टणम समावेश आहे. यात मुख्यत: द्रव्य पदार्थ, कोळसा आणि इतर किरकोळ मालाच्या वाहतुकीत वाढ झाली आहे.
एप्रिल ते जून या कालावधीत मुंबई जवळच्या जेएनपीटी बंदरावरुन 17.37 दशलक्ष टन मालवाहतूक झाली.
N.Sapre/R.Aghor/P.Malandkar
(Visitor Counter : 50
संरक्षण मंत्रालय
संरक्षण मंत्री राजनाथ सिंह यांनी झाशी येथे तीन दिवसीय ‘राष्ट्र रक्षा समर्पण पर्वचे’ उद्घाटन केले.
संरक्षण मंत्री राजनाथ सिंह यांनी 17 नोव्हेंबर 2021 रोजी झाशी येथे तीन दिवसीय 'राष्ट्र रक्षा समर्पण पर्व' चे उद्घाटन केले. 19 नोव्हेंबर रोजी झाशीची राणी लक्ष्मीबाई यांच्या जयंतीदिनी या उत्सवाची सांगता होईल. पंतप्रधान नरेंद्र मोदी 19 नोव्हेंबर 2021 रोजी झाशी किल्ल्याच्या परिसरात आयोजित एका भव्य समारंभात संरक्षण मंत्रालयाच्या विविध नवीन उपक्रमांचे लोकार्पण/उदघाटन करतील.
उद्घाटन समारंभात बोलताना राजनाथ सिंह यांनी हा महोत्सव केंद्र आणि राज्य सरकारच्या समन्वय आणि दृढ निर्धाराचे उदाहरण असल्याचे सांगितले. राष्ट्राच्या सार्वभौमत्वाचे आणि अखंडतेचे रक्षण करण्यासाठी आपल्या प्राणांचे बलिदान देणाऱ्या सर्व शूरवीरांना त्यांनी भावपूर्ण श्रद्धांजली वाहिली आणि या कार्यक्रमात संघर्ष, बलिदान आणि विजयाची झलक पाहायला मिळेल असे सांगितले. त्यांनी राणी लक्ष्मीबाई यांचेही स्मरण केले, शौर्य आणि धैर्याचे प्रतीक असा त्यांचा उल्लेख करून ते म्हणाले की, सशस्त्र दलांमध्ये प्रतिनिधित्वासह सर्व क्षेत्रात महिलांना सक्षम करण्यासाठी सरकारने प्रमुख पावले उचलली आहेत.
संरक्षण उत्पादनात स्वयंपूर्णतेचे महत्त्व अधोरेखित करताना राजनाथ सिंह म्हणाले, भारत इतर देशांवर अवलंबून राहून आपल्या सामरिक आणि सुरक्षा विषयक गरजा पूर्ण करू शकत नाही आणि पंतप्रधान नरेंद्र मोदी यांच्या संकल्पनेतील ‘आत्मनिर्भर भारत’ साध्य करण्यासाठी सरकार निरंतर प्रयत्न करत असल्याचे ते म्हणाले. आयुध निर्माण कारखान्याच्या बोर्डाचे कॉर्पोरेटायझेशन, उत्तर प्रदेश आणि तामिळनाडूमध्ये संरक्षण कॉरिडॉरची स्थापना; थेट परकीय गुंतवणुकीत वाढ; संरक्षण उत्पादन आणि निर्यात प्रोत्साहन धोरण 2020 चा मसुदा यासह संरक्षण क्षेत्रातील संरचनात्मक आणि संघटनात्मक सुधारणा त्यांनी विशद केल्या. यामुळे केवळ देशाची ताकद वाढणार नाही तर भविष्यासाठी भारतीय संरक्षण उत्पादनासाठी एक रूपरेषा देखील प्रदान करेल असा विश्वास त्यांनी व्यक्त केला.
संरक्षण मंत्र्यांनी ‘मेक इन इंडिया, मेक फॉर द वर्ल्ड’ या सरकारच्या संकल्पाचा पुनरुच्चार केला आणि पंतप्रधानांचे स्वप्न लवकरच साकार करण्याचा विश्वास व्यक्त केला.
रसायन आणि खते मंत्रालय
भारताने रसायन आणि खतांच्या जागतिक बाजारपेठेचे नेतृत्व करणारे असे स्वतःचे मॉडेल बनवण्याचे केंद्रीय रसायन आणि खतमंत्री डॉ. मनसुख मांडविया यांचे आवाहन
रसायन आणि खत क्षेत्र, भारताला पंतप्रधान नरेंद्र मोदी यांच्या मेक इन इंडिया, मेक फॉर द वर्ल्ड दृष्टीकोनास अनुरूप जागतिक उत्पादन केंद्र बनवून परिवर्तन घडवू शकतेः डॉ. मनसुख मांडविया
नवी दिल्ली, 20 सप्टेंबर 2022
पंतप्रधान नरेंद्र मोदी यांच्या मेक इन इंडिया, मेक फॉर द वर्ल्ड या दृष्टीकोनास पूरक असे जागतिक उत्पादन केंद्र बनवण्याची क्षमता, रसायन आणि खत क्षेत्रात आहे, असे प्रतिपादन केंद्रीय खते आणि रसायन तसेच आरोग्य आणि कुटुंब कल्याण मंत्री डॉ. मनसुख मांडविया यांनी केले. रसायन आणि पेट्रोकेमिकल्स सल्लागार मंचाच्या तिसऱ्या बैठकीत ते बोलत होते. यावेळी खते आणि रसायन खात्याचे केंद्रीय राज्यमंत्री भगवंत खुबा हेही उपस्थित होते.
बैठकीस संबोधित करताना, डॉ. मनसुख मांडविया म्हणाले की, भारतीय रसायन आणि पेट्रोकेमिकल्स उद्योगाकडे राष्ट्राच्या विकासाला चालना देण्यात लक्षणीय भूमिका बजावण्याची महत्वपूर्ण क्षमता आहे.त्यामुळे, खते आणि रसायनांच्या जागतिक बाजारपेठेचे नेतृत्व करणारे स्वतःचे असे मॉडेल भारताने तयार करण्याची आवश्यकता आहे, असे त्यांनी अधोरेखित केले. जागतिक मागणी आणि संलग्न उद्योगांच्या उदयोन्मुख गरजा यांच्या अनुरूप असे भविष्योन्मुख धोरण ठरवावे, असे आवाहन त्यांनी कंपन्या आणि सल्लागार मंचाला केले. भारताकडे आव्हानावर मात करण्याची क्षमता आहे; मात्र, त्यासाठी इच्छित परिणामांवर लक्ष केंद्रित करणारे धोरण तयार करण्याची गरज आहे, असे ते म्हणाले.
भारताला देशांतर्गत आणि जागतिक गरजाही भागवण्यास सक्षम अशा उंचीवर नेण्यासाठी कृती करण्यायोग्य मुद्दे निश्चित करून आम्ही आमचे स्वतःचे निर्णयक्षम असे मॉडेल तयार केले पाहिजे, जे सल्लागार पद्धतीचे आणि बहुआयामीही असेल, यावर डॉ. मांडविया यांनी ठळक प्रकाश टाकला. त्यांनी उद्योग आणि तज्ञांना देशांतर्गत गरजांचा विचार करणारे अशा संशोधन आणि विकास प्रकल्पात भागीदारी करण्यासाठी पुढे येण्याचेही आवाहन केले. मध्यम, लघु आणि सूक्ष्म क्षेत्रासारख्या  विशिष्ट क्षेत्रांमधील आव्हाने आणि गरजा भागवल्या जातील, यासाठी संशोधन आणि विकास प्रकल्पांवर लक्ष केंद्रित करायला हवे, असे डॉ. मांडविया म्हणाले.
या बैठकीला संबोधित करताना भगवंत खुबा यांनी सरकारच्या उद्योगांना अनुकूल अशी धोरणे आणि देशात व्यवसाय करण्यास अनुकूल अशा हाती घेतलेल्या अनेक उपक्रमांवर प्रकाश टाकला. भारत ही वेगाने वाढणारी अर्थव्यवस्था आहे, असे नमूद करून खुबा यांनी सांगितले की, राष्ट्राच्या विकासाला चालना देण्यात महत्वाची भूमिका बजावण्याची विशाल क्षमता भारतीय रसायन आणि पेट्रोकेमिकल्स उद्योगांमध्ये आहे.
R.Aghor /U.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरणाने पार केला 63.43 कोटी मात्रांचा टप्पा
भारतात रुग्ण बरे होण्याचा सध्याचा दर 97.51%
देशात गेल्या 24 तासात कोरोनाचे 42,909 नवे दैनंदिन रुग्ण
देशातली सध्या उपचाराधीन रुग्णसंख्या ही एकूण रुग्णांच्या 1.15 %
साप्ताहिक पॉझीटीव्हिटी दर  गेले 66 दिवस 3% कमी
देशव्यापी लसीकरण अभियाना अंतर्गत भारताने गेल्या 24 तासात 31,14,696 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत 63.43 कोटीपेक्षा जास्त मात्रा  दिल्या आहेत. एकूण 68,14,305 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,57,456
|
|
2nd Dose
|
|
83,55,737
|
|
FLWs
|
|
1st Dose
|
|
1,83,19,387
|
|
2nd Dose
|
|
1,30,84,369
|
|
Age Group 18-44 years
|
|
1st Dose
|
|
24,41,76,113
|
|
2nd Dose
|
|
2,65,28,385
|
|
Age Group 45-59 years
|
|
1st Dose
|
|
12,93,88,782
|
|
2nd Dose
|
|
5,34,76,008
|
|
Over 60 years
|
|
1st Dose
|
|
8,62,64,550
|
|
2nd Dose
|
|
4,44,30,571
|
|
Total
|
|
63,43,81,358
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 34,763 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,19,23,405 रुग्ण कोरोना मुक्त झाले आहेत.
कोरोनातून बरे होण्याचा दर 97.51 झाला आहे.
सलग 64 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 42,909 नव्या रुग्णांची नोंद झाली.
देशात उपचाराधीन रुग्णांची संख्या 3,76,324 आहे.उपचाराधीन रुग्ण, एकूण रुग्णांच्या 1.15 % आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 14,19,990 चाचण्या करण्यात आल्या. भारताने आतापर्यंत 52.01कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.41% असून गेले 66 दिवस 3% पेक्षा कमी आहे. दैनंदिन पॉझीटीव्हिटी 3.02% असून गेले 84 दिवस 5% पेक्षा कमी आहे.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 170.87 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 8,92,828 आहे
उपचाराधीन रुग्णांचे प्रमाण 2.11% आहे
रुग्ण बरे होण्याचा दर सध्या 96.70% आहे.
गेल्या 24 तासात 1,72,211 रुग्ण बरे, त्यामुळे बरे झालेल्या एकूण रुग्णसंख्या वाढून 4,10,12,869 वर
गेल्या 24 तासात 71,365 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 74.46 कोटी चाचण्या करण्यात आल्या. गेल्या 24 तासात 15,71,726 चाचण्या करण्यात आल्या
पंतप्रधान कार्यालय
‘बीएसएफ रायझिंग डे’ निमित्त सीमा सुरक्षा दलाच्या जवानांना पंतप्रधानांकडून शुभेच्छा
नवी दिल्ली, 1 डिसेंबर 2019
‘बीएसएफ रायझिंग डे’ निमित्त सीमा सुरक्षा दलाच्या जवानांना आणि त्यांच्या कुटुंबियांना पंतप्रधान नरेंद्र मोदी यांनी शुभेच्छा दिल्या आहेत.
‘‘बीएसएफ रायझिंग डे’ निमित्त सीमा सुरक्षा दलाच्या सर्व जवानांना आणि त्यांच्या कुटुंबियांना माझ्यावतीने शुभेच्छा. आपल्या सीमा सुरक्षित रहाव्यात यासाठी या दलाचे जवान अथक परिश्रम करीत आहेत. त्याचबरोबर नैसर्गिक आपत्ती आणि संकटाच्या परिस्थितीमध्ये सीमा सुरक्षा दलाचे जवान नेहमीच अतिशय मेहनत करतात आणि आपल्या देशाच्या नागरिकांची सेवा करतात. सीमा सुरक्षा जवान परिवाराला माझ्या सदिच्छा!’’ असे पंतप्रधान मोदी यांनी आपल्या शुभेच्छा संदेशात म्हटले आहे.
Narendra Modi✔@narendramodi
Greetings to all BSF personnel and their families on BSF’s Raising Day. This force has been diligently protecting our borders. During natural disasters and crisis situations, BSF personnel have always worked hard to serve our citizens.
Best wishes to the BSF family!
20.3K
6:54 PM - Nov 30, 2019
Twitter Ads info and privacy
4,454 people are talking about this
B.Gokhale/S.Bedekar/D.Rane
(Visitor Counter : 74
माहिती आणि प्रसारण मंत्रालय
माहिती आणि प्रसारण मंत्रालयाच्या ‘आयकॉनिक वीक’ चा समारोप
नवी दिल्ली, 30 ऑगस्ट 2021
स्वातंत्र्याच्या अमृत महोत्सवानिमित्त माहिती आणि प्रसारण मंत्रालयाने आयोजित केलेल्या ‘आयकॉनिक वीक’ या आठवडाभर चाललेल्या कार्यक्रमांचा काल समारोप झाला. 23 ऑगस्टला सुरु झालेल्या या सप्ताहात मंत्रालयाच्या सर्व माध्यम विभागानी उत्साहाने भाग घेतला.
केंद्रीय मंत्री अनुराग ठाकूर यांनी ‘राज्य घटनेची निर्मिती होताना’ या विषयावरच्या ई छायाचित्र प्रदर्शनाचे आणि चित्रांजली @75 या आभासी पोस्टर प्रदर्शनाचे केलेले उद्घाटन हे या सप्ताहाचे उल्लेखनीय वैशिष्ट्य ठरले. केंद्रीय मंत्री जी किशन रेड्डी, अर्जुन राम मेघवाल, डॉ एल मुरुगन आणि मीनाक्षी लेखी यांच्यासह ठाकूर यांनी याचे उद्घाटन केले होते.
या आठवड्यात दूरदर्शनने ‘नेताजी’, ‘मर्जर ऑफ प्रिन्सली स्टेट्स’ यासारख्या माहितीपटांची मालिका दाखवली. ‘राझी’ सारख्या लोकप्रिय भारतीय चित्रपटांचेही प्रसारण करण्यात आले. राष्ट्रीय चित्रपट विकास महामंडळाने  आपल्या ओटीटी प्लॅटफॉर्म www.cinemasofindia.com वरून आयोजित केलेल्या चित्रपट महोत्सवात ‘आयलंड सिटी’, ‘क्रॉसिंग ब्रिजेस’ यासारखे चित्रपट दाखवण्यात आले.
दूरदर्शन आणि आकाशवाणीच्या प्रादेशिक विभागानी स्वातंत्र्य सैनिक, ऐतिहासिक महत्वाच्या घटना आणि स्थळे यावर आधारित विशेष कार्यक्रम आपल्या दैनंदिन बातमीपत्रात प्रसारित केले. अनेक कम्युनिटी रेडीओनी विशेष कार्यक्रम प्रसारित केले. स्वातंत्र्य सैनिकांचे अद्वितीय योगदान, त्यांचे शौर्य, निष्ठा आणि त्याग तसेच प्रसिद्धी न पावलेले नायक यासारखे विविध पैलू ठळकपणे दर्शवण्यात आले.
ब्युरो ऑफ आऊटरिच अँन्ड कम्युनिकेशनच्या प्रादेशिक विभागानी पथ नाट्य, जादूचे प्रयोग, कळसूत्री बाहुल्यांचे प्रयोग, लोक कथा, विविध एकात्मिक संवाद आणि आऊटरिच कार्यक्रमाच्या आणि गायन आणि नाट्य विभागाच्या 1000 पेक्षा जास्त पीआरटीच्या सहकार्यातून देशभरात सादर केले. नेहरू युवा केंद्र आणि आणि एनएसएस पथकांच्या सहकार्याने राज्यांमध्ये फ्रीडम वॉक आयोजित करण्यात आल्या. स्वातंत्र्य सैनिकांबाबत बेंगळूरू मध्ये आरओबी ने आयोजित केलेल्या प्रदर्शनाचे उद्घाटन माहिती आणि प्रसारण राज्य मंत्री डॉ एल मुरुगन यांनी केले. राजस्थान आरओबीने आयोजित केलेल्या अशाच प्रकारच्या प्रदर्शनाचे उद्घाटन केंद्रीय राज्य मंत्री अर्जुन राम मेघवाल यांनी बिकानेर इथे केले.
पत्र सूचना कार्यालयाच्या प्रादेशिक विभागानी देशभरात विविध विषयांवर वेबिनार आयोजित केले. स्वातंत्र्य लढ्यात राज्यांमधल्या सहभागी झालेल्यांचे योगदान ठळकपणे मांडणाऱ्या विषयांचा यात समावेश होता. स्वातंत्र्य चळवळीतले मुंबईचे योगदान,वयोवृद्ध स्वातंत्र्य सैनिक रोहिणी गवाणकर यांनी पीआयबी मुंबईने आयोजित केलेल्या वेबिनारमध्ये विशद केले. भुवनेश्वर प्रादेशिक विभागाने आयोजित केलेल्या वेबिनार मध्ये विविध प्रश्न मंजुषा आणि स्पर्धा या द्वारे युवा पिढीला या आयकॉनिक वीक मध्ये सहभागी करून घेण्यात आले.
आयकॉनिक वीकच्या संकल्पनेत जन भागीदारी म्हणजेच लोक सहभाग केंद्रस्थानी ठेवण्यात आला होता. स्वातंत्र्याचा अमृत महोत्सव हा केवळ सरकारी कार्यक्रम न राहता लोक चळवळ राहावी असा यामागचा उद्देश होता.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 217
भारतीय निवडणूक आयोग
11 वा राष्ट्रीय मतदार दिवस  25 जानेवारी 2021 रोजी होणार साजरा
यंदाच्या NVD साठी सक्षम, जागरूक, सुरक्षित आणि माहितगार मतदार ही थीम
भारतीय निवडणूक आयोग 25 जानेवारी 2021 रोजी 11 वा राष्ट्रीय मतदार दिवस साजरा करीत आहे.
भारतीय निवडणूक आयोगाच्या वतीने नवी दिल्ली येथे होणाऱ्या राष्ट्रीय समारंभात राष्ट्रपती रामनाथ कोविंद प्रमुख पाहुणे असतील. नवी दिल्ली येथील अशोक हॉटेलमध्ये हा कार्यक्रम होणार आहे आणि माननीय राष्ट्रपती या समारंभाला उपस्थित राहतील.
केंद्रिय कायदा आणि न्याय, संपर्क, इलेक्ट्रॉनिक्स आणि माहिती तंत्रज्ञान मंत्री रवी शंकर प्रसाद सन्माननीय अतिथी म्हणून उपस्थित राहणार आहेत.
राष्ट्रीय मतदार दिवसाची यंदाची थीम `सक्षम, जागरूक, सुरक्षित आणि माहितगार मतदार`, त्यांना भविष्यात निवडणुकांच्या वेळी सक्रिय आणि सहभागी करून घेणे. कोविड 19 महामारीच्या काळात सुरक्षितपणे निवडणुका घेण्याबाबत ईएसआयच्या कटिबद्धतेवरही लक्ष केंद्रित करण्यात आले आहे.
भारतीय निवडणूक आयोगाचा स्थापना दिवस  म्हणून देशभरात 2011 पासून 25 जानेवारी रोजी दरवर्षी राष्ट्रीय मतदार दिवस साजरा केला जात आहे. राष्ट्रीय मतदार दिवस कार्यक्रमात नवीन मतदारांचा गौरव केला जातो आणि त्यांचे मतदार ओळखपत्र  त्यांना वितरित केले जाते.
या कार्यक्रमादरम्यान, राष्ट्रपती 2020-21 या वर्षासाठी राष्ट्रीय पुरस्कार प्रदान करतील आणि ईसीआयच्या `हॅलो व्होटर्स`  या वेब रेडिओला देखील प्रारंभ करतील. वेगवेगळ्या क्षेत्रात निवडणुका घेण्यात उत्कृष्ट कामगिरी केल्याबद्दल सर्वोत्कृष्ट निवडणूक आचरणाचा राष्ट्रीय पुरस्कार राज्य आणि जिल्हास्तरीय अधिकाऱ्यांना प्रदान केला जाणार आहे. मतदारांप्रति जागृतीसाठी केलेल्या योगदानासाठी महत्त्वाचे राष्ट्रीय आदर्श, सीएसओ आणि माध्यम समूह या सारख्या महत्त्वाच्या भागधारकांचा देखील राष्ट्रीय पुरस्कार देऊन गौरव करण्यात येणार आहे.
ईसीआयचा वेब रोडिओ `हॅलो व्होटर्स`  : ही ऑनलाइन रेडिओ सेवा मतदार जागृतीबाबतचे कार्यक्रम सादर करणार आहे. भारतीय निवडणूक आयोगाच्या वेबसाइटवर या रेडिओसाठी लागणारी लिंक उपलब्ध असेल, त्या लिंकच्या माध्यमातून हा रेडिओ प्रसारित होईल. लोकप्रिय एफएम रेडिओ सेवेप्रमाणेच या रेडिओच्या हॅलो व्होटर्सच्या कार्यक्रमांची सादरीकरणाची पद्धत असेल, अशी कल्पना करण्यात आली आहे.
केंद्रिय मंत्री रवी शंकर प्रसाद ई – ईपीआयसी कार्यक्रमाचा प्रारंभ करतील आणि पाच नवीन मतदारांना ई – ईपीआयसी आणि मतदार ओळखपत्र प्रदान करतील. ई – ईपीआयसी हे मतदार ओळखपत्राचे एक डिजिटल रूप आहे. जे मतदार हेल्पलाइन अप्लिकेशन आणि https://voterportal.eci.gov.in/ आणि https://www.nvsp.in/. या संकेतस्थळावर उपलब्ध असेल.
निवडणूक आयोगाची काही प्रकाशने देखील या कार्यक्रमाच्या दरम्यान रवी शंकर प्रसाद यांच्या हस्ते प्रकाशित होतील.
महामारीच्या काळात निवडणुका घेणे- छायाचित्राच्या माध्यमातून एक प्रवास. महामारीच्या काळात निवडणुका घेण्याच्या आवाहनात्मक कामाचा प्रवास, त्यातील ठळक घडामोडी या फोटो बुकमध्ये पाहता येतील. आयोगाने देशात काही ठिकाणी निवडणुका अतिशय यशस्वीपणे या पद्धतीने पार पाडल्या आहेत.
एसव्हीईईपी प्रयत्न – लोकसभा निवडणूक 2019 दरम्यन जनजागृती उपक्रम – हे पुस्तक 2019 मध्ये आयोजित 17 व्या सार्वत्रिक निवडणुकांदरम्यान मतदार जागरुकता, नवीन कल्पना, आणि पुढाकारांची विस्तृत माहिती प्रदान करते.
चलो करे मतदान  – हे एक गमतीदार पुस्तक आहे. जे मजेदार आणि विचार करायला लावणाऱ्या मार्गाने मतदार शिक्षणाचे उद्दिष्ट आहे.
G.Chippalkatti/S.Shaikh/P.Kor